绿战士(녹색전사/绿色战士)
全北现代汽车足球会(粤拼:cyun4 bak1 jin6 doi6 hei3 ce1 zuk1 kau4 wui6*2) (韩文:전북 현대 모터스 FC/全北现代모터스 FC Jeonbuk Hyeondae Moteoseu FC);两广简称全北现代(cyun4 bak1 jin6 doi6);港澳简称全北汽车(cyun4 bak1 hei3 ce1);球迷会叫佢全北FC(cyun4 bak1;전북 FC),系韩国足协属下嘅一间足球会,喺1993年1月成立,总部喺韩国全罗北道全州市,主场系全州世界杯体育场.2016年11月27号晚黑攞咗第二次亚冠冠军后,成为亚冠改革有史以嚟,继广州恒大后第二只有2届亚洲冠军嘅东亚足球会.
全北现代汽车1993年1月16号喺全州成立,𠮶时系叫"完山美洲豹"(韩文:전북 버팔로),佢重系𠮶时韩国职业足球联赛(而家系经典K联赛)第一支用主场所在地嚟做足球会名嘅会队.
喺足球会成立无耐就借住机会嚟推广到成个韩国嘅足球界入面,但完山美洲豹就快破产,有好多企业谂住嚟接呢间足球会嘅经营权,后嚟有间喺完山当地嘅酒厂接咗呢间足球会嘅经营权先至唔使破产.喺1994年2月16号嘅K联赛(而家系经典K联赛)开波之前,足球会改名做"全北水牛"(韩文:전북 버팔로로),而财务方面重系冇乜变,重系差唔多破产咁滞.
1994年11月现代汽车接手全北水牛嘅经营权,足球会喺1994年12月12号改名做而家嘅"全北现代汽车足球会"(韩文:전북 버팔로).
呢间足球会最巴闭嘅战绩系攞咗2006,2017年嘅亚洲冠军杯冠军,亦喺2006年世界球会杯攞咗第三.
虽然球会喺2016年攞咗亚冠同国内联赛亚军,但由于国内联赛爆发受贿丑闻而震惊国内同全亚洲足坛.2017年1月18号,韩国足协同亚足联决定取消佢参加2017年亚冠资格.